تاند:(شنبه ،د عقرب څوارلسمه)‌‌ د طالبانو تر کنټرول لاندې د افغانستان د ازموینو ملي ادارې د سږنۍ کانکور ازموینې پایلې نن اعلان کړې۔

د اعلان شويو پايلو له مخې، د هرات ولایت اوسېدونکي سلیمان د ۳۵۵٫۴۲۰۴ نمرو په تر ګټلو سره د ۱۴۰۱ کال کانکور ازموینې عمومي اول نمره دی۔

نوموړي په دې ازموينه کې د هرات پوهنتون معالجوي پوهنځي ته بريالی شوی۔

دا په داسې حال کې ده، چې په لسو لوړو نومرو ګټونکو کسانو کې د يوې نجلۍ نوم هم نه تر سترګو کیږي۔

تېر کال د لغمان يوه اوسیدنکې سلګۍ باران د ټول هېواد په کچه د کانکور ازموینې لومړنی مقام ګټلی و‌۔

يو شمير خلکو ويلي، چې يا خو طالبانو په لوی لاس د لوړو نومرو ګټونکو نجونو حق خوړلی او يا د دوی له واکمنيدو سره د نجونو پر زده کړو او د ژوند پر نورو برخو د طالبانو قيودات د دوی د نجونو د مورال خرابیدو سبب شوي دي۔

طالبانو د دې کار د احتمالي دليل په اړه څه نه دي ويلي